钦定古今图书集成/方舆汇编/职方典/第1282卷 > 《零陵山水序》前人
## 钦定古今图书集成/方舆汇编/职方典/第1282卷 > 《零陵山水序》前人

好山水，其如好人矣。好人多善藏，然皆能藏身，不能
藏名也。入名人之志传纪述而名传，并其身亦如见
矣。好山水亦然，未经搜出时，不过老荒烟断草间耳。
一当物色入名人之笔墨，如元如柳之诗文，永州山
水，所藏者几何矣。诗文之灵，灵于山水，令人读一遍
如游一遍，读数遍如游数遍，正如从来大隐高士，能藏身不能藏名，名不能藏身，亦如见者矣。永州多好
山水，余今纪零陵之曾游者，其未经目者，不敢述也。
但不识能令人读一遍如游一遍，读数遍如游数遍
否？